Winger

**Winger** on Kip Wingerin vuonna 1987 New Yorkissa perustama glam metal -yhtye. Yhtye oli suosionsa huipulla 1990-luvun taitteessa. Winger on hajonnut kahteen otteeseen, mutta on koonnut rivinsä uudelleen vuonna 2006 ja julkaisee uuden levyn syksyllä.

## Historia
Alice Cooperin yhtyeessä soittanut Kip Winger ja Reb Beach perustivat Wingerin vuonna 1987. Kitaraa ja koskettimia soittamaan värvättiin niin ikään Cooperin kanssa soittanut Paul Taylor. Rumpupatteriston taakse saatiin Dixie Dregs -bändin Rod Morgenstein. Ensimmäinen nimivaihtoehto yhtyeelle oli *[[Sahara]]*, mutta sen ollessa jo toisen kokoonpanon käytössä päädyttiin nimeen Winger. Atlantic Recordsille sopimuksen tehneen nelikon debyyttialbumi *[[Winger (albumi)|Winger]]* julkaistiin elokuussa 1988. Siitä tuli huima menestys; Yhdysvalloissa platinalevyyn, Kanadassa ja Japanissa kultalevyyn oikeuttavat myyntilukemat. Radio- ja Music Television -soittoa saaneita hittejä levyltä olivat *Madalaine*, *[[Seventeen]]* ja *Headed For A Heartbreak*.

1990 Winger oli ehdolla American Music Awardseissa luokassa *"Best New Heavy Metal Band"*. Hieman myöhemmin oli aika julkaista kakkosalbumi jonka nimeksi tuli *[[In the Heart of the Young]]*. Se myi niin ikään platinaa Yhdysvalloissa sekä kultaa Japanissa. Hittibiisejä levyltä olivat *Can't Get Enuff*, *Miles Away* ja *Easy Come Easy Go*. Albumia promotoidakseen yhtye lähti kiertämään maailmaa. Keikkoja kertyi yli 230 – yhtye soitti KISSin, Scorpionsin, ZZ Topin, Extremen ja Slaughterin kanssa. Kiertueen jälkeen Paul Taylor erosi bändistä.

Viimeisimmän studioalbuminsa *[[Pull]]in* yhtye julkaisi kolmihenkisenä vuonna 1993. Mike Shipleyn tuottama albumi ei saavuttanut kahden edeltäjänsä myyntilukemia, mutta sitä vastoin sai ylistäviäkin arvosteluja lehdistössä. Seuranneelle kiertueelle Tayloria paikkaamaan kutsuttiin John Roth, mutta kiertueen jälkeen yhtye hajosi. Kip Winger lähti kokeilemaan siipiään soolouralle, muut jäsenet uppoutuivat erilaisiin omiin projekteihinsa.

Vuonna 2001 Winger palasi studioon nauhoittamaan kappaleen *On the Inside* kokoelmalevylleen *[[The Very Best of Winger]]*. Seuraavana vuonna yhtye kokosi rivinsä kiertääkseen Yhdysvaltoja ja Kanadaa yhdessä Poisonin kanssa, mutta kiertueen jälkeen hajosi uudemman kerran.

Toukokuussa 2006 yhtye ilmoitti antamassaan lehdistötiedotteessa koonneensa rivinsä ja suunnittelevansa uutta levyä sekä kiertuetta. Uuden levyn *[[IV (Wingerin albumi)|IV]]* on määrä ilmestyä kauppoihin lokakuussa 2006.

Winger hajosi lopullisesti vuonna 2025.

## Diskografia
### Studioalbumit
* *[[Winger (albumi)|Winger]]* (1988)
* *[[In the Heart of the Young]]* (1990)
* *[[Pull]]* (1993)
* *[[IV (Wingerin albumi)|IV]]* (2006)
* *[[Karma (Wingerin albumi)|Karma]]* (2009)
* *[[Better Days Comin' (Wingerin albumi)|Better Days Comin']]* (2014)
* *[[Seven (Wingerin albumi)|Seven]]* (2023)

### Kokoelmat
* *[[The Very Best of Winger]]* (kokoelma, 2001)
* *Demo Anthology* (kokoelma, 2007)

## Videot
* *The Videos, Vol. 1* (1989)
* *In the Heart of the Young, Vol. 1* (1990)
* *In the Heart of the Young, Vol. 2* (1991)
* *The Making of Pull* (1993)

## Listasijoitukset
Sijoitukset viittaavat Billboard-lehden Top 200 -albumilistaan.

**Albumit**

**Singlet**

## Harvinaisia ja julkaisemattomia kappaleita
* "Blue Murder" &ndash; ylijäämäkappale ensimmäiseltä albumilta
* "Out for the Count" &ndash; Julkaistu *[[The Karate Kid, Part III|The Karate Kid Part III]]in* soundtrackilla 1989
* "Battle Stations" &ndash; Julkaistu *[[Bill and Ted's Bogus Journey]]n* soundtrackilla 1991
* "All I Ever Wanted" &ndash; ylijäämäkappale *[[In the Heart of the Young]]ilta*, julkaistu *Miles Away* -singlen B-puolena
* "Never" &ndash; ylijäämäkappale *[[In the Heart of the Young]]ilta*, julkaistu singlen B-puolena
* "Written in the Wind" &ndash; *[[Pull]]ia* varten tehty demo
* "Without Warning" &ndash; *[[Pull]]ia* varten tehty demo
* "Hell to Pay" &ndash; *[[Pull]]in* Japanin-version bonuskappale
* "Hour of Need" &ndash; *[[Pull]]ia* varten tehty demo, josta myöhemmin kehittyi *In My Veins* samalle albumille

## Aiheesta muualla

*kipwinger.com
*rebbeach.com
*rodmorgenstein.com
*RockUnited, raportti lokakuun 2006 Suomen-keikasta